מלורי קומרפורד

ביוגרפיה

קומרפורד לומדת ומתאמנת באוניברסיטת לואיוויל.

2016

באליפות העולם (בריכת 25 מטר) שנערכה בוינדזור, אונטריו, קנדה בדצמבר 2016 זכתה קומרפורד ב-3 מדליות, 2 זהב ו-1 כסף. מדליות זהב, במשחה שליחות 4x100 מטר חופשי ביחד עם אמנדה וייר, קלסי וורל ומדיסון קנדי בתוצאה של 3:28.82 דקות, לפני איטליה (3:30.28 דקות) והולנד (3:31.10 דקות). כשחיינית רביעית היא קבעה ב"זינוק שליחות" תוצאה של 51.99 שניות. במשחה שליחות 4x100 מטר מעורב ביחד עם אלכסנדרה דה לוף, לילי קינג וקלסי וורל] בשיא אליפות חדש של 3:47.89 דקות, לפני קנדה (3:48.87 דקות) ואוסטרליה (3:49.66 דקות). מדליית כסף, במשחה שליחות 4x200 מטר חופשי ביחד עם ליה סמית, שרה גיבסון ומדיסין קוקס בתוצאה של 7:38.65 דקות, אחרי קנדה (7:33.89 דקות) ולפני (7:39.93 דקות). כשחיינית שנייה היא קבעה ב"זינוק שליחות" תוצאה של 1:53.32 דקות, המהירה מבין השחייניות האמריקאיות.

2017

באליפות ארצות הברית שנערכה בסוף יוני 2017, תחרות שהוותה את המבחנים האמריקאים לאליפות העולם, זכתה קומרפורד בשתי מדליות, זהב וארד. מדליית זהב, במשחה ל-100 מטר חופשי בשיא ארצות הברית חדש של 52.81 שניות, לפני האלופה האולימפית סימון מנואל (53.03 שניות) וליה ניל (53.59 שניות) ומדליית ארד, במשחה ל-100 מטר פרפר בתוצאה של 57.97 שניות, אחרי קלסי וורל (57.38 שניות) ושרה גיבסון (57.96 שניות). 
חודש לאחר מכן, באליפות העולם שנערכה בבודפשט, הונגריה בסוף יולי היא זכתה ב-5 מדליות זהב כולן בשליחים, במשחה שליחות 4x100 מטר חופשי ביחד עם קלסי וורל, קייטי לדקי וסימון מנואל, בשיא ארצות הברית חדש של 3:31.72 דקות, לפני אוסטרליה (3:32.01 דקות) והולנד (3:32.64 דקות). כשחיינית ראשונה היא קבעה שיא ארצות הברית חדש של 52.59 שניות, במשחה שליחות 4x200 מטר חופשי ביחד עם ליה סמית', מלני מרגליס וקייטי לדקי בתוצאה של 7:43.39 דקות, לפני סין (7:44.96 דקות) ואוסטרליה (7:48.51 דקות), במשחה שליחות 4x100 מטר מעורב לאחר ששחתה בשלב המוקדמות, במשחה שליחים 4x100 מטר חופשי משולב ביחד עם קיילב דרסל, נייתן אדריאן וסימון מנואל בשיא עולם חדש של 3:19.60 דקות, לפני הולנד (3:21.81 דקות) וקנדה (3:23.55 דקות) ובמשחה שליחים 4x100 מטר מעורב משולב לאחר ששחתה בשלב המוקדמות ביחד עם ראיין מרפי, קווין קורדס‎ וקלסי וורל הם קבעו שיא עולם חדש של 3:40.28 דקות. נוסף לכך, היא סיימה במקום רביעי במשחה ל-100 מטר חופשי בתוצאה של 52.77 שניות.

2018

באליפות הפאן פסיפיק בשחייה שנערכה בטוקיו, יפן באוגוסט 2018 זכתה קומרפורד במדליית כסף במשחה שליחות 4x100 מטר חופשי. נוסף לכך, היא סיימה במקום רביעי במשחה ל-100 מטר חופשי בתוצאה של 52.94 שניות. 
באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר אותה שנה היא זכתה ב-8 מדליות, 5 זהב, 2 כסף ו-1 ארד. מדליות זהב, במשחה שליחות 4x50 מטר חופשי, במשחה שליחות 4x100 מטר חופשי, במשחה שליחות 4x50 מטר מעורב ביחד עם אוליביה סמוליגה, קייטי מיילי וקלסי דליה בשיא עולם חדש של 1:42.38 דקות, כשחיינית רביעית היא קבעה ב"זינוק שליחות" תוצאה של 23.10 שניות, במשחה שליחות 4x100 מטר מעורב ובמשחה שליחים 4x100 מטר חופשי משולב ביחד עם קיילב דרסל, ראיין הלד, וקלסי דליה בשיא עולם חדש של 1:27.89 דקות. מדליות כסף במשחה ל-200 מטר חופשי בשיא אמריקה חדש של 1:51.81 דקות, אחרי אריארנה טיטמוס מאוסטרליה שקבעה שיא אוקיאניה חדש של 1:51.38 דקות ולפני פמקה המסקרק מהולנד (1:52.36 דקות) ובמשחה שליחות 4x200 מטר חופשי ומדליית ארד במשחה ל-100 מטר חופשי בתוצאה של 51.63 שניות, אחרי ראנומי קרומווידיויו שקבעה שיא אליפות חדש של 51.14 שניות ופמקה המסקרק (51.60 שניות), שתיהן מהולנד.

2019

באליפות העולם שנערכה בקוואנגג'ו, קוריאה הדרומית בסוף יולי 2019 זכתה קומרפורד ב-4 מדליות, 2 זהב ו-2 כסף, כולן במשחי שליחים. מדליות זהב במשחה שליחים 4x100 מטר חופשי משולב ביחד עם קיילב דרסל, זק אפל וסימון מנואל בשיא עולם חדש של 3:19.40 דקות, לפני אוסטרליה (3:19.97 דקות) וצרפת (3:22.11 דקות), כשחיינית שלישית היא קבעה ב"זינוק שליחים" תוצאה של 52.72 שניות ובמשחה שליחות 4x100 מטר מעורב לאחר ששחתה בשלב המוקדמות. מדליות כסף, במשחה שליחות 4x100 מטר חופשי ביחד עם אבי וייצל, קלסי דליה וסימון מנואל בשיא אמריקה חדש של 3:31.02 דקות, אחרי אוסטרליה שקבעה שיא אליפות חדש של 3:30.21 דקות ולפני קנדה (3:31.78 דקות), כשחיינית ראשונה היא קבעה תוצאה של 52.98 שניות ובמשחה שליחים 4x100 מטר מעורב משולב לאחר ששחתה בשלב המוקדמות. נוסף לכך, היא סיימה במקום שביעי במשחה ל-100 מטר חופשי בתוצאה של 53.22 שניות. בשלב חצי הגמר היא קבעה תוצאה של 53.10 שניות ועלתה מהמקום החמישי.